Pombéro ndaje ijaukueterei ha haguepaite ipopyte entéro voi. Heta lája virtu voi ndaje oguereko, ha upéicha rupi ikatu oiko oimeraẽva mba'érmo. Sapy'ánte oiko chegui mbopi, guyra, yvyra rapokue térã yvyra matakue hamba'e. Ipypore ndojekuaái voi, ha'e ndohejaséiramo. Ára vai hamba'éramo ndaje oike ogakue guýpe térã tatakuápe okañy, ãga ohasa peve ára pochy. Peichahárupi oĩ he'íva ohechaha ichupe: isombréro piri guasu ndaje ha ikasõ revi guejy, oje'e hese. Hakatu hasy hína upéva, si ha'e iko'ẽmbáta hamba'éramo, Oikónte chugui karáncho ha oveve karape guasu ohóvo.